**РЕПУБЛИКА СРБИЈА**

**НАРОДНА СКУПШТИНА**

**И З В Е Ш Т А Ј**

**О РАДУ РАДНИХ ТЕЛА НАРОДНЕ СКУПШТИНЕ И ЗАПОСЛЕНИХ У СЕКТОРУ ЗА ЗАКОНОДАВСТВО**

**СЛУЖБЕ НАРОДНЕ СКУПШТИНЕ**

**(период 1. јануар – 31. децембар 2017. године)**

- фебруар 2018. године -

**И З В Е Ш Т А Ј**

**О РАДУ РАДНИХ ТЕЛА НАРОДНЕ СКУПШТИНЕ И**

**ЗАПОСЛЕНИХ У СЕКТОРУ ЗА ЗАКОНОДАВСТВО**

**СЛУЖБЕ НАРОДНЕ СКУПШТИНЕ**

 **(период 1. јануар – 31. децембар 2017. године)**

**I**

**1.1.** Пословником Народне скупштине Републике Србије („Службени гласник РС“, број: 20/12 – пречишћен текст) предвиђено је 19 сталних радних тела (одбора) и Одбор за права детета, као посебно стално радно тело. Надлежност одбора утврђена је Пословником Народне скупштине, док за поједине одборе неке од надлежности произилазе непосредно из Устава Републике Србије и закона.

Ступањем на снагу Споразума о стабилизацији и придруживању између Европских заједница и њихових држава чланица, са једне стране и Републике Србије, са друге стране („Службени гласник РС“, број 83/08), Србија је 1. септембра 2013. године добила статус придружене државе Европској унији. На основу члана 125. Споразума образован је Парламентарни одбор за стабилизацију и придруживање од 30 чланова (15 из реда народних посланика у Народној скупштини и 15 из реда посланика Европског парламента).

**1.2.** Народна скупштина актуелног Једанаестог сазива конституисана је 3. јуна 2016. године, након ванредних парламентарних избора, који су одржани 24. априла 2016. године. Одбори Народне скупштине конституисани су Одлуком Народне скупштине 22. јуна 2016. године, на предлог посланичких група, и то сразмерно броју народних посланика које посланичке групе имају у односу на укупан број народних посланика у Народној скупштини. Већина одбора је током јуна и јула 2016. година одржала прве седнице одбора на којима су изабрани председници тих одбора. На почетку овог сазива, у Народној скупштини је образовано 16 посланичких група (највећа посланичка група имала је 104 члана а најмања пет чланова). До краја 2017. године, у Народној скупштини је било 16 посланичких група. Одбори имају 17 чланова, осим Одбора за контролу служби безбедности који има девет чланова, и Одбора за права детета, чији је састав посебно утврђен чланом 47. Пословника Народне скупштине. Чланови одбора имају заменике сагласно члану 28. Закона о Народној скупштини и члану 24. Пословника Народне скупштине.

**1.3.** Одлуком о организацији и раду Службе Народне скупштине („Службени гласник РС“, број: 49/11) предвиђено је шест унутрашњих организационих јединица, и то: Кабинет председника Народне скупштине, Генерални секретаријат Народне скупштине, Сектор за законодавство, Сектор за међународне односе, Сектор за опште послове и Сектор за одржавање објеката Народне скупштине.

У Сектору за законодавство обављају се најсложенији послови којима се пружа стручна подршка народним посланицима у вршењу функција Народне скупштине (законодавне, контролне, представничке и изборне). Сектор обавља послове који се односе на: припрему и обраду аката од значаја за рад радних тела Народне скупштине; анализу закона, предлога закона и других општих аката; анализу усклађености прописа са прописима Европске уније (ЕУ); припрему и обраду материјала за потребе посланичких група; сарадњу са институцијама ЕУ и државама чланицама ЕУ, као и радним телима парламената других држава; израду информативних и аналитичких истраживања; библиотечке послове и др.

Сектор за законодавство се састоји од седам одељења: Одељења за уставно-правни систем и организацију власти, Одељења за економско-финансијска питања, Одељења за одбрану и национална питања, Одељења за општа друштвена питања, Одељења за европске интеграције, Одељења за послове посланичких група и Библиотеке Народне скупштине.

**II**

**2.1.** У Једанаестом сазиву Народне скупштине, у периоду од 1. јануара до 31. децембра 2017. године, одржано је укупно **287 седница радних тела, од чега 240 седница одбора** **и 47 седнице пододбора и радних група**.

Преглед одржаних седница одбора:

1. Одбор за уставна питања и законодавство 33

2. Одбор за административно-буџетска и мандатно-имунитетска питања 21

3. Одбор за правосуђе, државну управу и локалну самоуправу 18

4. Одбор за права детета 0

5. Одбор за људска и мањинска права и равноправност полова 4

6. Одбор за пољопривреду, шумарство и водопривреду 15

7. Одбор за привреду, регионални развој, трговину, туризам и енергетику 13

8. Одбор за просторно планирање, саобраћај, инфраструктуру и телекомуникације 11

9. Одбор за финансије, републички буџет и контролу трошења јавних средстава 19

10. Одбор за одбрану и унутрашње послове 6

11. Одбор за Косово и Метохију 5

12. Одбор за контролу служби безбедности 10

13. Одбор за дијаспору и Србе у региону 4

14. Одбор за заштиту животне средине 5

15. Одбор за здравље и породицу 8

16. Одбор за рад, социјална питања, друштвену укљученост и смањење сиромаштва 13

17. Одбор за образовање, науку, технолошки развој и информатичко друштво 12

18. Одбор за културу и информисање 4

19. Одбор за европске интеграције 18

20. Одбор за спољне послове 21

Преглед одржаних седница пододбора и радних група:

### 1. Пододбор за праћење стања у пољопривреди у маргиналним - најнеразвијенијим подручјима Републике Србије (образовао Одбор за пољопривреду, шумарство и водопривреду) 17

2. Радна група за разматрање представки, предлога, петиција и иницијатива

(Одбор за просторно планирање, саобраћај, инфраструктуру и телекомуникације) 3

3. Пододбор за разматрање извештаја о обављеним ревизијама Државне ревизорске институције (образовао Одбор за финансије, републички буџет и контролу трошења јавних средстава) 1

4. Радна група за прикупљање чињеница и доказа у расветљавању злочина над припадницима српског народа и осталих националних заједница на Косову и Метохији (Одбор за Косово и Метохију) 10

5. Радна група за представке грађана и организација (Одбор здравље и породицу) 8

6. Радна група за разматрање представки и предлога грађана (Одбор за рад, социјална питања, друштвену укљученост и смањење сиромаштва) 8

**2.2.** Седнице одбора су углавном одржаване у Београду, у просторијама Народне скупштине Трг Николе Пашића 13 и Краља Милана 14), док је **12 седница одбора одржано ван седишта Народне скупштине**, и то:

- **Одбор за људска и мањинска права и равноправност полова** одржао је **једну** седницу ван седишта: 6. новембра 2017. године у Суботици;

- **Одбор за пољопривреду, шумарство и водопривреду** одржао је **две** седнице ван седишта: 15. марта 2017. године у Владимирцима и 30. новембра у Тителу;

- **Одбор за привреду, регионални развој, трговину, туризам и енергетику** одржао је **једну** седницу ван седишта: 13. фебруара 2017. године у Крушевцу;

- **Одбор за просторно планирање, саобраћај, инфраструктуру и телекомуникације** је одржао **једну** седницу ван седишта:18. октобра 2017. године у градилишном кампу у месту Кржинце у општини Владичин Хан;

**- Одбор за финансије, републички буџет и контролу трошења јавних средстава** одржао је **једну** седницу ван седишта: 30. августа 2017. године у Новом Саду;

- **Одбор за заштиту животне средине** одржао је **једну** седницу ван седишта: 23. марта 2017. године у Новом Саду;

**- Одбор за здравље и породицу** одржао је **једну** седницу ван седишта: 30. јануара 2017. године у Прокупљу;

- **Одбор за рад, социјална питања, друштвену укљученост и смањење сиромаштва** одржао је **две** седнице ван седишта: 20. и 21. фебруара 2017. године у Суботици и 25. новембра 2017. године у Крушевцу;

**- Одбор за образовање, науку, технолошки развој и информатичко друштво** одржао је **две** седнице ван седишта: 12. јула 2017. године у Црној Трави и 28. септембра 2017. године у Босилеграду.

**2.2.1.** Седнице пододбора и радних група су углавном одржаване у Београду, док је **11 седница пододбора и радних група одржано ван седишта Народне скупштине**, и то:

- Пододбор за праћење стања у пољопривреди у маргиналним - најнеразвијенијим подручјима Републике Србије (образовао Одбор за пољопривреду, шумарство и водопривреду) одржао је **једну** седницу ван седишта;

- Пододбор за разматрање извештаја о обављеним ревизијама Државне ревизорске институције (образовао Одбор за финансије, републички буџет и контролу трошења јавних средстава) одржао је **једну** седницу ван седишта;

- Радна група за прикупљање чињеница и доказа у расветљавању злочина над припадницима српског народа и осталих националних заједница на Косову и Метохији (образовао Одбор за Косово и Метохију) одржала је **девет** седница ван седишта.

**2.3.** Одбори су на основу члана 44. став 4. Пословника Народне скупштине **одржали три „заједничке“ седнице** о питањима од заједничког интереса, и то:

- Одбор за људска и мањинска права и равноправност полова и Одбор за европске интеграције одржали су заједничку седницу 14. септембра 2017. године у Дому Народне скупштине, на тему: Представљање извештаја: „Бити ЛГБТИ особа у Републици Србији“, који је припремљен од стране Програма за развој Уједињених нација (УНДП) у Републици Србији;

- Одбор за финансије, републички буџет и контролу трошења јавних средстава и Одбор за европске интеграције одржали су заједничку седницу 15. децембра 2017. године у Дому Народне скупштине, на тему: Програм економских реформи 2018-2020 (ЕРП), који је представио др Душан Вујовић, министар финансија;

- Одбор за заштиту животне средине Народне скупштине и Одбор за урбанизам, просторно планирање и заштиту животне средине Скупштине АП Војводина, одржали су заједничку седницу 23. марта 2017. године, у Скупштини АП Војводина, у Новом Саду, у вези са отварањем Поглавља 27 у преговорима за приступање Републике Србије Европској унији.

**2.4.** Одбори су, у оквиру основне надлежности утврђене Пословником Народне скупштине, разматрали предлоге закона у начелу и у појединостима, након чега су подносили извештаје Народној скупштини са предлозима да Народна скупштина прихвати одређене предлоге закона и поједине амандмане, који су на исти поднети, или да их одбије.

Народна скупштина је у периоду од 1. јануара до 31. децембра 2017. године **донела** укупно **89 закона**, од тога 39 по хитном поступку и **62** **друга акта** (стратегије, одлуке, закључци, аутентична тумачења). На предлоге закона **поднето је** укупно **5.767 амандмана**.

Највећи број донетих закона предложила је Влада. На предлог народних посланика донета су2 закона: Закон о измени Закона о изменама и допунама Закона о судијама и Закон о изменама и допунама Закона о министарствима (чији је предлагач народни посланик др Александар Мартиновић).

**2.4.1.** На седницама одбора **размотрено је укупно 237 предлога закона** (исти предлог закона разматрала су најмање два одбора – Одбор за уставна питања и законодавство и надлежни одбор).

1. Одбор за уставна питања и законодавство 109

2. Одбор за правосуђе, државну управу и локалну самоуправу 9

3. Одбор за пољопривреду, шумарство и водопривреду 1

4. Одбор за привреду, регионални развој, трговину, туризам и енергетику 8

5. Одбор за просторно планирање, саобраћај,

 инфраструктуру и телекомуникације 9

6. Одбор за финансије, републички буџет и контролу

 трошења јавних средстава 27

7. Одбор за одбрану и унутрашње послове 24

8. Одбор за контролу служби безбедности 1

9. Одбор за заштиту животне средине 2

10. Одбор за здравље и породицу 5

11. Одбор за рад, социјална питања, друштвену укљученост

 и смањење сиромаштва 7

12. Одбор за образовање, науку, технолошки развој

 и информатичко друштво 11

13. Одбор за европске интеграције 14

14. Одбор за спољне послове 10

**Укупно је поднето 5767 амандмана на предлоге закона.** На седницама одбора(не рачунајући Одбор за уставна питања и законодавство) **размотрен је укупно 5401 амандман**, који су поднети на предлоге закона. Одбор за уставна питања и законодавство је размотрио **109** предлога закона и укупно **5522** амандманa са аспекта њихове усклађености са правним системом, као и да ли испуњавају формалноправне услове за расправу.

**2.4.2. Одбор за европске интеграције** је разматрао предлоге закона у начелу са становишта њихове усклађености са прописима Европске уније (ЕУ), као и планове, програме, извештаје и друге акте органа извршне власти који се односе на придруживање ЕУ.

**Одбор је размотрио 6 предлога закона**: Предлог закона о основама система образовања и васпитања, Предлог закона о медицинским средствима, Предлог закона о изменама и допунама Закона о порезу на додату вредност, Предлог закона о спречавању прања новца и финансирања тероризма, Предлог закона о изменама и допунама Закона о ограничавању располагања имовином у циљу спречавања тероризма, Предлог закона о финансијској подршци породици са децом, а подносилац свих шест предлога закона је била Влада.

Поред предлога закона, Одбор је размотрио **осам предлога преговарачких позиција** и то предлоге преговарачких позиција Републике Србије за Међувладину конференцију о приступању Републике Србије Европској унији.

**2.5.** На основу чл. 155. став 3, 157. став 6. и 165. Пословника Народне скупштине, одбори могу да подносе амандмане. У периоду између завршеног начелног претреса предлога закона и отварања претреса у појединостима о том предлогу закона (период од најмање 24 часа), надлежни одбор може да поднесе амандмане док је за све друге овлашћене предлагаче закона истекао рок за подношење амандмана. У складу са наведеним одредбама Пословника, **одбори су поднели укупно 39 амандмана на предлоге закона** из своје надлежности, које је представник предлагача прихватио, и то:

**- 2** амандмана Одбор за правосуђе, државну управу и локалну самоуправу: 1 на Предлог закона о изменама и допунама Закона о министарствима и 1 на Предлог закона о запосленима у јавним службама;

**- 1** амандман Одбор за пољопривреду, шумарство и водопривреду на Предлог закона о измени и допунама Закона о пољопривредном земљишту;

**- 1** амандман Одбор за привреду, регионални развој, трговину, туризам и енергетику на Предлог закона o изменама и допунама Закона о стечају;

**- 7** амандмана Одбор за просторно планирање, саобраћај, инфраструктуру и телекомуникације на Предлог закона о електронском документу, електронској идентификацији и услугама од поверења у електронском пословању;

**- 4** амандмана Одбор за финансије, републички буџет и контролу трошења јавних средстава, од чега: 1 на Предлог закона о допуни Закона о Агенцији за осигурање депозита; 1 на Предлог закона о допуни Закона о осигурању депозита; 2 на Предлог закона о изменама и допунама Закона о акцизама; 2 на Предлог закона о буџету Републике Србије за 2018. годину;

**- 5** амандмана Одбор за здравље и породицу: 3 на Предлог закона о биомедицински потпомогнутој оплодњи и 2 на Предлог закона о трансфузијској медицини;

- **3** амандмана Одбор за рад, социјална питања, друштвену укљученост и смањење сиромаштва на Предлог закона о финансијској подршци породици са децом;

**- 16** амандмана Одбор за образовање, науку, технолошки развој и информатичко друштво: 12 на Предлог закона о високом образовању и 4 на Предлог закона о изменама и допунама Закона о основном образовању и васпитању.

**III**

**3.1.** Одбори су, у оквиру свог делокруга, донели **укупно 260 акaтa и предлогa аката**, као и велики број појединачних решења, од чега 17 предлога одлука, 219 одлука, 5 предлога закључака и 19 закључака.

**3.1.1. Предлоге одлука (укупно 17) поднели су следећи одбори**:

**-** Одбор за уставна питања и законодавство 4

- Одбор за правосуђе, државну управу и локалну самоуправу 6

- Одбор за финансије, републички буџет и контролу

 трошења јавних средстава 3

- Одбор за образовање, науку, технолошки развој

 и информатичко друштво 4

**3.1.2. Одлуке (укупно 219) донели су следећи одбори:**

**-** Одбор за уставна питања и законодавство 2

- Одбор за административно-буџетска и мандатно-имунитетска питања 66

- Одбор за контролу служби безбедности 5

- Одбор за здравље и породицу 1

**-** Одбор за културу и информисање 3

- Одбор за европске интеграције 8

- Одбор за спољне послове 134

**3.1.3. Предлоге закључака (укупно 5) поднели су следећи одбори:**

- Одбор за привреду, регионални развој, трговину,

 туризам и енергетику 1

- Одбор за просторно планирање, саобраћај,

 инфраструктуру и телекомуникације 1

- Одбор за финансије, републички буџет и контролу

 трошења јавних средстава 3

**3.1.4. Закључке (укупно 19) донели су следећи одбори:**

**-** Одбор за административно-буџетска и мандатно-имунитетска питања 1

- Одбор за пољопривреду, шумарство и водопривреду 9

- Одбор за здравље и породицу 1

- Одбор за европске интеграције 8

**3.2.** Одбори су размотрилиукупно **65 извештаја и информација**, од чега 2 извештаја Владе, 35 тромесечних информација министарстава и 28 извештаја других државних органа, организација и тела.

**3.2.1.** Одбори су разматрали **извештаје Владе (укупно 2)**, у складу са чланом 228. Пословника Народне скупштине:

- Одбор за европске интеграције је размотрио два извештаја Владе: Извештај о преговорима о приступању Републике Србије Европској унији током председавања Словачке Републике (јул-децембар 2016. године) и Извештај о преговорима о приступању Републике Србије Европској унији за период јануар-март 2017. године.

**3.2.2.** Одбори су разматрали **тромесечне информације министарстава (укупно 35)**, у складу са чланом 229. Пословника Народне скупштине:

- **Одбор за пољопривреду, шумарство и водопривреду** је размотрио **четири** информације: Информацију о раду Министарства пољопривреде, шумарства и водопривреде, у делу пољопривреде (за период од 1. септембра до 31. децембра 2016. године, за први квартал 2017. године, за други квартал 2017. године и за трећи квартал 2017. године);

- **Одбор за привреду, регионални развој, трговину, туризам и енергетику** је размотрио **седам** информација: 4 информације о раду Министарства привреде (за период октобар-децембар 2016. године, јануар-март 2017. године, април-јун 2017. године и јул-септембар 2017. године); три извештаја о раду Министарства трговине, туризма и телекомуникација (од 1. октобра до 31. децембра 2016. године, од 1. јануара до 31. марта 2017. године и од 1. априла до 30. јуна 2017. године);

- **Одбор за просторно планирање, саобраћај, инфраструктуру и телекомуникације** је размотрио **седам** тромесечних информација: 3 извештаја о раду Министарства трговине, туризма и телекомуникација (за период од 1. јула до 30. септембра 2016. године, 1. октобра до 31. децембра 2016. године и од 1. јануара до 31. марта 2017. године); 4 информације о раду Министарства грађевинарства, саобраћаја и инфраструктуре (за период јул - септембар 2016. године, октобар - децембар 2016. године, јануар - март 2017. године и за период април-јун 2017. године);

Одбор за просторно планирање, саобраћај, инфраструктуру и телекомуникације је, у складу са чланом 84. Закона о приватизацији и чланом 54. Пословника Народне скупштине, у 2017. години размотрио редовне месечне извештаје Министарства привреде о стању поступка приватизације, закљученим уговорима о продаји капитала, односно имовине, са приложеним уговорима, покренутим поступцима приватизације, раду субјеката надлежних за спровођење поступка приватизације: 12 извештаја Министарства привреде о стању поступка приватизације (за октобар, новембар, децембар 2016. године, јануар, фебруар, март, април, мај, јун, јул, август и септембар 2017. године);

- **Одбор за одбрану и унутрашње послове** је размотрио **седам** тромесечних информација: три информације о раду Министарства одбране (за период октобар-децембар 2016. године, јануар-март и април-јун 2017. године); четири информације о раду Министарства унутрашњих послова (за период октобар-децембар 2016. године, јануар-март, април-јун и јул-септембар 2017. године);

**- Одбор за заштиту животне средине** је размотрио **једну** Информацију о раду Министарства пољопривреде и заштите животне средине, за период август-октобар 2016. године;

- **Одбор за здравље и породицу** је размотрио **седам** информација о раду Министарства здравља (за период јануар-март 2016. године, април–јун 2016. године, јул-септембар 2016. године, октобар-децембар 2016. године, јануар-март 2017. године, април-јун 2017. године и период јул-септембар 2017. године);

**- Одбор за рад, социјална питања, друштвену укљученост и смањење сиромаштва** размотриоје **једну** информација о раду Министарства за рад, запошљавање, борачка и социјална питања, за период од 01. априла до 30. јуна 2017. године;

- **Одбор за спољне послове** је размотрио **један** извештај о раду Министарства спољних послова, за период од формирања нове Владе Србије 29. јуна 2017. године.

**3.2.3.** Одбори су разматрали **извештаје других државних органа, организација и тела (укупно 28)**, у складу са чл. 237 – 241. Пословника Народне скупштине:

- **Одбор за правосуђе, државну управу и локалну самоуправу** је размотрио **три** извештаја: Извештај о раду Високог савета судства за 2016. годину, Извештај о раду јавних тужилаштава на сузбијању криминалитета и заштиту уставности и законитости у 2016. години и Извештај о раду Државног већа тужилаца за 2016. годину;

- **Одбор за људска и мањинска права и равноправност полова** је размотрио **два** извештаја: Извештај о спровођењу Закона о слободном приступу информацијама од јавног значаја и Закона о заштити података о личности за 2016. годину и Редован годишњи извештај Повереника за заштиту равноправности за 2016. годину;

- **Одбор за привреду, регионални развој, трговину, туризам и енергетику** је размотрио **један** извештај: Извештај о раду Комисије за заштиту конкуренције за 2016. годину;

- **Одбор за просторно планирање, саобраћај, инфраструктуру и телекомуникације** је размотрио **један** извештај: Извештај о раду Регулаторне агенције за електронске комуникације и поштанске услуге за 2016. годину;

- **Одбор за финансије, републички буџет и контролу трошења јавних средстава** је размотрио **20** **извештаја независних државних органа**: Извештај о спроведеном надзору над применом Закона о јавним набавкама за 2016. годину, који је поднела Управа за јавне набавке, Финансијски извештај Народне банке Србије за 2015. годину, са извештајем овлашћeног ревизора, које је поднела Народна банка Србије, Годишњи извештај о пословању и резултатима рада у 2015. години, који је поднела Народна банка Србије, Годишњи извештај о монетарној политици у 2015. години, који је поднела Народна банка Србије, Полугодишњи извештаj о монетарној политици за период јануар - јун 2016. године, који је поднела Народна банка, Годишњи извештај о стабилности финансијског система у 2015. години, који је поднела Народна банка Србије, Извештај о раду Савета гувернера Народне банке Србије за период 1. јануар - 30. јун 2016. године, који је поднела Народна банка Србије, Програм монетарне политике Народне банке Србије у 2017. години, који је поднела Народна банка, Финансијски план Народне банке Србије за 2017. годину, који је поднела Народна банка Србије, Финансијски извештај за 2016. године, са извештајем овлашћеног ревизора, које је поднела Народна банка Србије, Извештај о раду Савета гувернера Народне банке Србије за период од 1. јула до 31. децембра 2016. године, који је поднела Народна банка Србије, Годишњи извештај о монетарној политици у 2016. години, који је поднела Народна банка Србије и Годишњи извештај о пословању и резултатима рада у 2016. години, који је поднела Народна банка Србије, Годишњи извештај о стабилности финансијског система у 2016. години, који је поднела Народна банка Србије, Извештај о раду сектора за ревизију буџета и буџетских фондова републике србије за 2016. годину и препорукама и другим ефектима ревизија спроведених у 2016. години, Извештај о раду Сектора за ревизију организација обавезног социјалног осигурања за 2016. годину и препорукама и другим ефектима ревизија спроведених у 2016. години, Извештај о раду сектора за ревизију Народне банке Србије, јавних агенција и других корисника јавних средстава за 2016. годину и препорукама и другим ефектима ревизија спроведених у 2016. години, Извештај о раду сектора за ревизију буџета локалних власти за 2016. годину и препорукама и другим ефектима ревизија спроведених у 2016. години, Извештај о раду сектора за ревизију јавних предузећа, привредних друштава и других правних лица које је основао или има учешће у капиталу или у управљању корисник јавних средстава за 2016. годину и препорукама и другим ефектима ревизија спроведених у 2016. години и Извештај о раду сектора за ревизију сврсисходности пословања за 2016. годину и препорукама и другим ефектима ревизија спроведених у 2016. години;

- **Одбор за Косово и Метохију** је размотрио **један** извештај: Извештај о раду Канцеларије за Косово и Метохију за период јануар - децембар 2016. годинe.

**3.3.** Одбори су давали **мишљења**, разматрали **предлоге одлука**, доносили **решења** и **препоруке,** разматрали **интерпелације, акционе планове, предлоге аутентичних тумачења закона,** утврђивали **листе кандидата**, и то:

**- Одбор за уставна питања и законодавство** је размотрио и поднео Народној скупштини **два предлога аутентичног тумачења** (Предлог аутентичног тумачења одредбе члана 48. Закона о извршењу и обезбеђењу (“Службени гласник РС”. бр. 106/15 и 106/16- аутентично тумачење и Предлог аутентичног тумачења одредбе члана 82. став 1. тачка 2) Закона о државном премеру и катастру (“Службени гласник РС”. бр. 72/09, 18/10, 65/13, 15/15-УС и 96/15), поднео је **два предлога одлуке**: Предлог одлуке о престанку функције Заштитника грађана и Предлог одлуке о избору Заштитника грађана.

Одбор за уставна питања и законодавство је дао **два одговора** Уставном суду: Давање одговора Уставном суду поводом поступка за утврђивање неуставности одредаба члана 5. ст. 3. и 4. Закона о порезима на имовину („Службени гласник РС", бр. 26/01, 45/02 - СУС, 80/02 - др. закон, 135/04, 61/07, 5/09, 101/10, 24/11, 78/11, 57/12 - УС, 47/13 и 68/14 - др. закон) и давање одговора Уставном суду поводом иницијативе за покретање поступка за оцену уставности одредаба члана 3. тачка 3), члана 14. тач. 5) и 7) и члана 17. став 2. Закона о поступку регистрације у Агенцији за привредне регистре („Службени гласник РС", бр. 99/11 и 83/14);

**- Одбор за административно-буџетска и мандатно-имунитетска питања** је унаведеном периоду, у складу са овлашћењима из Закона о Народној скупштини и Пословника, утврдио Предлог скупштинског буџета за 2018. годину у укупном износу од 2.131.717.000 динара; разматрао разлоге престанка мандата и одлуке Републичке изборне комисије о додели мандата народних посланика о чему је подносио извештаје Народној скупштини. У оквиру делокруга рада који се односи на престанак мандата народног посланика и попуну упражњеног посланичког места, Одбор је **размотрио: 11 оставки** поднетих на функцију народног посланика и два обавештења о наступању смрти народног посланика, у складу са чланом 88. Закона о избору народних посланика и поднео осам извештаја Народној скупштини, с тим у вези; **5 одлука** Републичке изборне комисије о додели мандата народних посланика ради попуне упражњених посланичких места у Народној скупштини и поднео пет извештаја Народној скупштини, с тим у вези; предлагао, припремао и доносио акте у вези са остваривањем права и дужности народних посланика, доносио општа и појединачна акта којима се уређују питања статусног и материјалног положаја народних посланика и функционера које бира Народна скупштина, државних службеника на положају у Служби Народне скупштине. Одбор је донео и одлуке о утврђивању максималног броја запослених на неодређено време у 2017. години и то за: Заштитника грађана, Повереника за заштиту равноправности, Повереника за информације од јавног значаја и заштиту података о личности, Државну ревизорску институцију, Агенцију за борбу против корупције, Републичку комисију за заштиту права у поступцима јавних набавки, Комисију за заштиту конкуренције, Комисију за хартије од вредности, Фискални савет, Регулаторно тело за електронске медије, Агенцију за енергетику Републике Србије и Народну скупштину.

Одбор је у извештајном периоду донео и следеће одлуке: Одлуку о висини накнаде за рад у Националном савету за културу, Одлуку о усвајању Кодекса понашања народних посланика о границама дозвољености коментарисања судских одлука и поступака, Одлуку о образовању Радне групе за израду предлога кодекса понашања народних посланика, Одлуку о поступку упућивања именованих лица у Народној скупштини на службени пут у земљи и иностранству и Одлуку о висини основице за обрачун и исплату плата за председника Републике, народне посланике и именована лица у Служби председника Републике и Служби Народне скупштине.

Средства прикупљена од новчаних казни којима су изречене мере народним посланицима због повреде реда на седницама Народне скупштине уплаћена су у Фонд солидарности Народне скупштине. Одбор је, на основу члана 65. Пословника, а у вези члана 3. Одлуке о оснивању Фонда солидарности Народне скупштине и члана 2. Одлуке о отварању евиденционог рачуна Фонда солидарности Народне скупштине, донео: Одлуку о усмеравању новчаних средстава из Фонда солидарности Народне скупштине у износу од 145.132,75 динара у корист Буџетског фонда за лечење обољења, стања или повреда које се не могу успешно лечити у Републици Србији и у износу од 145.132,75 динара у корист „Епархија рашко-призренска“, Манастир Грачаница, 38205 Грачаница, са назнаком: „Помоћ за Народне кухиње“ и Одлуку о усмеравању новчаних средстава у износу од 201.478,04 динара у корист Буџетског фонда за лечење обољења, стања или повреда које се не могу успешно лечити у Републици Србији и у износу од 201.478,04 динара у корист „Епархија рашко-призренска“, Манастир Грачаница, 38205 Грачаница, са назнаком: „Помоћ за Народне кухиње“.

У оквиру делокруга рада који се односи на давање мишљења за вршење друге јавне функције, односно обављање другог посла, народних посланика и функционера које бира Народна скупштина, Одбор је донео: **14 позитивних мишљења** за вршење друге јавне функције, уз функцију коју врше, из члана 28. став 4. Закона о Агенцији за борбу против корупције и **два позитивна мишљења** за обављање другог посла, уз функцију коју врше, из члана 30. став 4. Закона о Агенцији за борбу против корупције.

Одбор за административно-буџетска и мандатно-имунитетска питања је у складу са чланом 34. став 2. Закона о слободном приступу информацијама од јавног значаја, на дао сагласност на Правилник о унутрашњем уређењу и систематизацији радних места у Служби Повереника за информације од јавног значаја и заштиту података о личности. такође, Одбор је донео Закључак о давању сагласности Комисији за хартије од вредности за додатно радно ангажовање три лица по основу уговора о ауторском делу.

Одбор за административно-буџетска и мандатно-имунитетска питања је размотрио Извештај генералног секретара Народне скупштине о коришћењу и располагању средствима за рад Народне скупштине у периоду јануар - децембар 2016. године, и с тим у вези поднео извештај Народној скупштини. Одбор је у периоду извештавања донео и следеће одлуке: - на основу члана 18. став 4. Закона о култури, Одлуку о висини накнаде за рад у Националном савету за културу; - на основу члана 27. став 8. Закона о Народној скупштини и члана 44. став 6. Пословника, Одлуку о усвајању Кодекса понашања народних посланика о границама дозвољености коментарисања судских одлука и поступака; - на основу члана 27. став 8. Закона о Народној скупштини, Одлуку о образовању Радне групе за израду предлога кодекса понашања народних посланика;

- на основу члана 65. став 1. алинеја прва Пословника, Одлуку о поступку упућивања именованих лица у Народној скупштини на службени пут у земљи и иностранству;

- на основу члана 3. став 2. Закона о платама у државним органима и јавним службама члана 65. став 1. алинеја прва Пословника Народне скупштине, а у вези са чланом 5. Закона о изменама и допунама Закона о буџетском систему, Одлуку о висини основице за обрачун и исплату плата за председника Републике, народне посланике и именована лица у Служби председника Републике и Служби Народне скупштине. Поред наведених аката, Одбор је донео и: Решење о утврђивању престанка рада на положају помоћника генералног секретара Народне скупштине – руководилац Сектора за законодавство за Мирјану Радаковић; Решење о престанку рада на положају вршиоца дужности помоћника генералног секретара – руководилац Сектора за опште послове за Мирјану Недељковић; Решење о постављењу Мирослава Шестовића на положај шефа Кабинета председника Народне скупштине; Решење о постављењу Радослава Вујовића на положај вршиоца дужности помоћника генералног секретара – руководилац Сектора за законодавство; Решење о престанку статуса вршиоца дужности помоћника генералног секретара - руководилац Сектора за законодавство за Радослава Вујовића; Решење о постављењу Радослава Вујовића на положај помоћника генералног секретара Народне скупштине – руководилац Сектора за законодавство; Рeшење о исплати накнаде на име закупа стана у Београду. Такође, Одбор је и: на основу датог овлашћења председнику Одбора да доноси неспорна решења о остваривању материјалних права из закона и других прописа која припадају народним посланицима и функционерима које бира и именује Народна скупштина, у предметном периоду донео велики број појединачних аката у вези са статусним и материјалним питањима народних посланика (решења о пријему на стални рад, о коефицијенту, о престанку права на стални рад, права на исплату месечне накнаде по основу обављања самосталне делатности у висини од 80% од износа плате народног посланика који је на сталном раду у Народној скупштини и права на исплату разлике између пуног износа плате народног посланика на сталном раду и зараде коју остварује у радном односу); донео решења о платама новоизабраног Заштитника грађана, чланова Фискалног савета и председника Фискалног савета; сачинио низ поднесака у сарадњи са Државним правобранилаштвом Републике Србије, за потребе судских спорова; одговорио на осам захтева за приступ информацијама од јавног значаја.

**- Одбор за правосуђе, државну управу и локалну самоуправу** је, на основу члана 38. Закона о Високом савету судства и члана 51. и 201. Пословника НС, размотрио Предлог кандидата за члана Високог савета судства, који су поднели декани правних факултета у Републици Србији. На основу члана 71. Закона о судијама и члана 51. и 201. Пословника НС Одбор је размотрио два предлога одлуке о избору председника судова: Предлог одлуке о избору председника судова, који је поднео Високи савет судства и Предлог одлуке о избору председника судова, који је поднео Високи савет судства. На основу члана 51. Закона о судијама и члана 51. и 201. Пословника НС Одбор је размотрио два предлога одлуке о избору судија: Предлог одлуке о избору судија који се први пут бирају на судијску функцију, који је поднео Високи савет судства и Предлог одлуке о избору судија који се први пут бирају на судијску функцију, који је поднео Високи савет судства. На основу члана 74. Закона о јавном тужилаштву и члана 51. и 201. Пословника НС Одбор је размотрио 10 листа кандидата за избор јавног тужиоца и 23 одлуке о избору тужиоца, јавног тужиоца и заменика јавног тужиоца: Листу кандидата за избор тужиоца за ратне злочине, коју је поднела Влада, Листу кандидата за избор јавног тужиоца у Вишем јавном тужилаштву у Панчеву, који је поднела, Листу кандидата за избор јавног тужиоца у Вишем јавном тужилаштву у Пожаревцу, који је поднела Влада, Листу кандидата за избор јавног тужиоца у Основном јавном тужилаштву у Нишу, који је поднела Влада, Листу кандидата за избор јавног тужиоца у Основном јавном тужилаштву у Младеновцу, који је поднела Влада, Листу кандидата за избор јавног тужиоца у Основном јавном тужилаштву у Врбасу, који је поднела Влада, Листу кандидата за избор јавног тужиоца у Основном јавном тужилаштву у Старој Пазови, који је поднела Влада, Листу кандидата за избор јавног тужиоца у Основном јавном тужилаштву у Великој Плани, који је поднела Влада, Листу кандидата за избор јавног тужиоца у Основном јавном тужилаштву у Пријепољу, који је поднела Влада, Листу кандидата за избор јавног тужиоца у Основном јавном тужилаштву у Новом Пазару, који је поднела Влада, Предлог одлуке о избору заменика јавног тужиоца, који је поднело Државно веће тужилаца, Предлог одлуке о избору јавног тужиоца у Вишем јавном тужилаштву у Зајечару, који је поднела Влада, Предлог одлуке о избору јавног тужиоца у Вишем јавном тужилаштву у Пироту, који је поднела Влада, Предлог одлуке о избору јавног тужиоца у Основном јавном тужилаштву у Зајечару, који је поднела Влада, Предлог одлуке о избору јавног тужиоца у Основном јавном тужилаштву у Врању, који је поднела Влада, Предлог одлуке о избору јавног тужиоца у Основном јавном тужилаштву у Алексинцу, који је поднела Влада, Предлог одлуке о избору јавног тужиоца у Основном јавном тужилаштву у Петровцу на Млави, који је поднела Влада, Предлог одлуке о избору јавног тужиоца у Основном јавном тужилаштву у Деспотовцу, који је поднела Влада, Предлог одлуке о избору јавног тужиоца у Основном јавном тужилаштву у Шапцу, који је поднела Влада, Предлог одлуке о избору јавног тужиоца у Основном јавном тужилаштву у Пироту, који је поднела Влада, Предлог одлуке о избору јавног тужиоца у Основном јавном тужилаштву у Неготину, који је поднела Влада, Предлог одлуке о избору јавног тужиоца у Основном јавном тужилаштву у Куршумлији, који је поднела Влада, Предлог одлуке о избору јавног тужиоца у Основном јавном тужилаштву у Руми, који је поднела Влада, Предлог одлуке о избору јавног тужиоца у Основном јавном тужилаштву у Сомбору, који је поднела Влада, Предлог одлуке о избору јавног тужиоца у Основном јавном тужилаштву у Брусу, који је поднела Влада, Предлог одлуке о избору јавног тужиоца у Основном јавном тужилаштву у Бору, који је поднела Влада, Предлог одлуке о избору јавног тужиоца у Основном јавном тужилаштву у Прокупљу, који је поднела Влада, Предлог одлуке о избору јавног тужиоца у Основном јавном тужилаштву у Лозници, који је поднела Влада, Предлог одлуке о избору јавног тужиоца у Основном јавном тужилаштву у Панчеву, који је поднела Влада, Предлог одлуке о избору јавног тужиоца у Основном јавном тужилаштву у Ваљеву, који је поднела Влада, Предлог одлуке о избору јавног тужиоца у Основном јавном тужилаштву у Мионици, који је поднела Влада, Предлог одлуке о избору заменика јавног тужиоца, који је поднело Државно веће тужилаца и Предлог одлуке о избору заменика Тужиоца за ратне злочине, који је поднело Државно веће тужилаца. На основу члана 75. Закона о јавном тужилаштву и члана 51. и 201. Пословника НС Одбор је размотрио Предлог одлуке о избору заменика јавног тужиоца, који је поднело Државно веће тужилаца.

На основу члана 9. Закона о Агенцији за борбу против корупције и члана 51. и 201. Пословника НС Одбор је размотрио: Листу кандидата за избор члана Одбора Агенције за борбу против корупције коју је поднео председник Републике, Предлог Врховног касационог суда за избор члана Одбора Агенције за борбу против корупције, Предлог кандидата за избор члана Одбора Агенције за борбу против корупције, који је поднела Државна ревизорска институција, Предлог кандидата за избор члана Одбора Агенције за борбу против корупције, који је поднео Социјално-економски савет Републике Србије, Предлог кандидата за избор члана Одбора Агенције за борбу против корупције, који су заједно поднели Заштитник грађана и Повереник за информације од јавног значаја и заштиту података о личности и Предлог кандидата за избор члана Одбора Агенције за борбу против корупције, који је поднео председник Републике.

- **Одбор за привреду, регионални развој, трговину, туризам и енергетику** је разматрао Предлог одлуке о избору председника и чланова Савета Агенције за енергетику Републике Србије. Одбор је утврдио Предлог закључка поводом разматрања Извештаја о раду Комисије за заштиту конкуренције за 2016. годину, који је са извештајем поднео Народној скупштини.

Одбор је размотрио **три предлога преговарачких позиција и то:** Предлог преговарачке позиције Републике Србије за Међувладину конференцију о приступању Републике Србије Европској унији за Поглавље 20 „Предузетништво и индустријска политика“, Поглавље 30 „Економски односи са иностранством“ и Поглавље 6 „Право привредних друштава“, и поднео извештаје Одбору за европске интеграције.

- **Одбор за просторно планирање, саобраћај, инфраструктуру и телекомуникације** је разматрао Информацију о стању Контролно-мерног центра „Београд“ и подржао покретање иницијативе за изградњу новог контролно-мерног центра.

**- Одбор за финансије, републички буџет и контролу трошења јавних средстава** је **размотрио 7 предлога одлука**: Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2017. годину, Предлог одлуке о давању сагласности на Одлуку о изменама Финансијског плана Фонда за социјално осигурање војних осигураника за 2017. годину, Предлог одлуке о давању сагласности на Одлуку о изменама Финансијског плана Националне службе за запошљавање за 2017. годину, Предлог одлуке о давању сагласности на Финансијски план Републичког фонда за пензијско и инвалидско осигурање за 2018. годину, Предлог одлуке о давању сагласности на Финансијски план Репубичког фонда за здравствено осигурање за 2018. годину, Предлог одлуке о давању сагласности на Финансијски план Фонда за социјално осигурање војних осигураника за 2018. годину, Предлог одлуке о давању сагласности на Финансијски план Националне службе за запошљавање за 2018. годину.

У извештајном периоду Одбор је **утврдио** **3 предлога одлука**, и то: Предлог oдлуке о избору чланова Фискалног савета, Предлог одлуке о избору председника Савета гувернера Народне банке Србије и Предлог одлуке о избору директора Управе за надзор над финансијским институцијама Народне банке Србије. У извештајном периоду Одбор је, на основу чл. 237 и 238. став 2. Пословника Народне скупштине утврдио **три предлога закључка** поводом разматрања годишњих извештаја о раду независних државних органа, других организација и тела и исте поднео Народној скупштини на разматрање и усвајање, и то: Предлог закључка поводом разматрања Извештаја о раду Фискалног савета за 2016. годину, Предлог закључка поводом разматрања Извештаја о раду Републичке комисијe за заштиту права у поступцима јавних набавки у периоду од 01. 01. 2016. године до 31. 12. 2016. године и Предлог закључка поводом разматрања Извештаја о раду Државне ревизорске институције за 2016. годину.

Одбор је дао сагласност на: Предлог одлуке о изменама и допунама Одлуке о обрaзовању и раду Стручних служби Фискалног савета, Предлог правилника о унутрашњем уређењу и систематизацији радних места у Стручним службама Фискалног савета и Предлог пословника о изменама и допунама Пословника о раду Фискалног савета.

Ради разматрања извештаја о обављеним ревизијама корисника јавних средстава које Државна ревизорска институција подноси Народној скупштини, као и припреме одговарајућих докумената за потребе Одбора у поступку контроле примене републичког буџета у смислу законитости, сврсисходности и ефикасности трошења јавних средстава, Одбор је образовао Пододбор за разматрање извештаја о обављеним ревизијама Државне ревизорске институције. Одбор је усвојио Смернице за разматрање извештаја Државне ревизорске институције о обављеним ревизијама корисника јавних средстава и, у складу са усвојеним Смерницама, размотрио Извештај о раду Државне ревизорске институције и шест секторских извештаја Државне ревизорске институције. Одбор је ове извештаје размотрио заједно са Извештајем Пододбора који је Одбору предложио закључке поводом тих извештаја, а на основу којих је Одбор утврдио и упутио Народној скупштини Предлог закључака на разматрање и усвајање.

Одржан је заједнички састанак Државне ревизорске институције и Одбора са групом посланика Одбора за буџетску контролу Европског парламента, који су били у посети Државној ревизорској институцији ради упознавања са резултатима твининг пројекта „Јачање капацитета Државне ревизорске институције“ који је спроводила Државна ревизорска институција.

Одбор је размотрио **два предлога преговарачких позиција** и то: Предлог преговарачке позиције Републике Србије за Међувладину конференцију о приступању Републике Србије Европској унији за Поглавље 33 – „Финансијска и буџетска питања“ и Поглавље 9 - „Финансијске услуге“.

- **Одбор за одбрану и унутрашње послове** је у складу са чл. 222. и 224. Закона о полицији размотрио и прихватио Извештај о раду Сектора унутрашње контроле Министарства унутрашњих послова за 2016. годину .

- У вези са обавезама Народне скупштине у складу са важећим прописима, Закључком Владе 05 број 337-12773/2016-1 од 19. маја 2017. године („Службени гласник РСˮ, број 53/17), је усвојен На­ци­о­нал­ни ак­ци­о­ни план за при­ме­ну Ре­зо­лу­ци­је 1325 Са­ве­та без­бед­но­сти Ује­ди­ње­них на­ци­ја – Же­не, мир и без­бед­ност у Ре­пу­бли­ци Ср­би­ји (2017 – 2020). Овим акционим планом је предвиђено да Народна скупштина образује Комисију за праћење спровођења Националног акционог плана, као надзорно тело које би чинили представници посланичких група у Народној скупштини.

**- Одбор за контролу служби безбедности** је у извештајном периоду донео следеће акте: Извештај о извршеном надзору над радом служби безбедности за 2016. годину и разматрао и утврдио Извештај о извршеном надзору над радом служби безбедности за 2016. годину и поднео га Народној скупштини на разматрање, на основу члана 231. Пословника Народне скупштине. Одбор је донео Одлуке о вршењу надзорних посета:

Центру Безбедносно-информативне агенције у Новом Саду, Центру Војнобезбедносне агенције у Новом Саду, Центру Војнообавештајне агенције у Новом Саду, Центру Безбедносно-информативне агенције у Краљеву и Центру Војнобезбедносне агенције у Краљеву. Одбор је утврдио План рада Одбора за 2017. годину. У складу са Планом рада Одбора за 2017. годину, Одбор је реализовао три надзорне посете службама безбедности ради контроле законитости рада служби.

Одбор је на седницама затвореним за јавност, у извештајном периоду размотрио и прихватио осам редовних извештаја служби безбедности и два извештаја Генералног инспектора служби безбедности Министарства одбране : Извештај о раду Генералног инспектора служби Министарства одбране за период 1. јула до 31. децембра 2016. године, Извештај о раду Генералног инспектора служби Министарства одбране за период 1. јануара до 30. јуна 2017. године, Извештај о раду Војнообавештајне агенције за период од 1. октобра 2016. године до 31. марта 2017. године, Извештај о раду Војнобезбедносне агенције за период од 1. октобра 2016. године до 31. марта 2017. године, Извештај о раду Војнобезбедносне агенције за период од 1. априла до 30. септембра 2017. године, Извештај о раду Безбедносно-информативне агенције за период од 1. августа 2016. године до 31. марта 2017. године, Извештај Безбедносно-информативне агенције о стању безбедности Републике Србије (мај 2017. године), Извештај о раду Безбедносно-информативне агенције за период од 1. априла до 30. септембра 2017, Извештај Безбедносно-информативне агенције о стању безбедности Републике Србије (новембар 2017. године) и Извештај о раду Војнообавештајне агенције за период од 1. априла до 30. септембра 2017. године.

Одбор је, на основу члана 16. став 2. алинеја седма Закона о основама уређења служби безбедности Републике Србије и члана 66. став 1. алинеја седма Пословника Народне скупштине, разматрао Предлог правилника о начину вршења унутрашње контроле Војнообавештајне агенције и дао позитивно мишљење у вези са предлогом наведеног правилника.

- **Одбор за дијаспору и Србе у региону** је у циљу наставка активности на тему „Заштита културе сећања на српске жртве геноцида и жртве Холокауста“, договорио одржавање изложбе „Истина о Јасеновцу-право на незаборав“ и дао подршку за отварање Изложбе, коју су организовали српска и јеврејска академска дијаспора. Изложба је реализована уз подршку Одељења за миограциону политику, дијаспору и социјалне споразуме Министарства спољних послова Републике Србије и била је постављена у Централном холу Дома НС у периодру од 28. априла до 10. маја 2017. године.

- **Одбор за заштиту животне средине -** У складу са Архуском конвенцијом, коју је Република Србија ратификовала 12. маја 2009. године, доношењем Закона о потврђивању Конвенције о доступности информација, о учешћу јавности у доношењу одлука и праву на правну жаштиту у питањима животне средине, у Пословник НС унета је одредба, на основу које Одбор за заштиту животне средине може да омогући присуство, односно учешће представника грађана и удружења грађана на седници Одбора у расправи о одређеним питањима из области заштите животне средине. На основу ове одредбе, Одбор је **установио сталну „зелену столицу“**, на коју на свакој седници одбора, укључујући и седнице ван седишта НС, позива представнике невладиних организација, према теми која се на одређеној седници разматра.

- **Одбор за здравље и породицу** донео је закључак након разматрања укупног стања функционисања здравствене службе у Топличком округу и једну одлуку којом је доц. др Дарко Лакетић, као представник Одбора, одређен за члана Комисије за борбу против ХИВ/АИДС-а и туберкулозе Владе РС.

-**Одбор за рад, социјална питања, друштвену укљученост и смањење сиромаштва** разматрао је Информација о стању у центрима за социјални рад на територији РС.

**-Одбор за образовање, науку, технолошки развој и информатичко друштво** је у току извештајног периода разматрао и дао позитивно мишљење о Предлогу преговарачке позиције за међувладину конференцију о приступању Републике Србије Европској унији за поглавље 7 – „Право интелектуалне својине“.

Одбор је утврдио Збирну листу и допунску листу кандидата за чланове Националног просветног савета. Одбор је утврдио Предлог одлуке о разрешењу председника Националног просветног савета, Александра Липковског и Предлог одлуке за избор Милибора Саковића за председника Националног просветног савета, уместо Александра Липковског.

**- Одбор за културу и информисање** је донео **три** одлуке: Одлуку о покретању поступка за предлагање кандидата за чланa Савета Регулаторног тела за електронске медије, Одлуку о обустави поступка за предлагање кандидата за избор члана Савета Регулаторног тела за електронске медије, у делу који се односи на овлашћеног предлагача национални савети националних мањина и Одлуку о покретању поступка за предлагање кандидата за чланa Савета Регулаторног тела за електронске медије.

Одбор је утврдио Листу кандидата за чланове Програмског савета РТС-а.

- **Одбор за европске интеграције** је размотрио осам предлога преговарачких позиција и то предлоге преговарачких позиција Републике Србије за Међувладину конференцију о приступању Републике Србије Европској унији за следећа преговарачка поглавља: Поглавље 20 - „Предузетништво и индустријска политика“, Поглавље 29 - „Царинска унија“, Поглавље 7 - „Право интелектуалне својине“, Поглавље 30 - „Економски односи са иностранством“, Поглавље 6 - „Право привредних друштава“, Поглавље 33 - „Финансијска и буџетска питања“, Поглавље 9 „Финансијске услуге“, Поглавље 13 - „Рибарство“. На свих осам предлога преговарачких позиција Одбор је послао мишљења Влади Републике Србије.

Донето је 8 одлука о формирању делегација и то за учешће у/на: Интерпарламентарној конференцији на тему “Јавне набавке и улога парламента”, у Европском парламенту у Бриселу; 57. састанку Конференције одбора за европске послове парламената држава чланица ЕУ (КОСАК), на Малти; састанку председавајућих Конференције одбора за европске послове парламената држава чланица ЕУ (КОСАК), у оквиру естонског председавања Саветом ЕУ, у Талину, у Естонији; посети парламенту Кипра; конференцији „Независна и модерна јавна управа“, у Даниловграду, у Црној Гори; билатералну посету Сенату Чешке Републике; састанак Конференције одбора за европске послове парламената држава чланица ЕУ (КОСАК), који се одржава у оквиру естонског председавања Саветом ЕУ, у Талину, у Естонији; састанку председавајућих Конференције одбора за европске послове парламената држава чланица ЕУ (КОСАК), који ће бити одржан од 21-22. јануара 2018. године, у Софији, у Бугарској. Разматране су иницијативе за учешће на 27. Економском форуму у Крињици, у Пољској, 5-7. септембра 2017. године и позив који је председнику Одбора упутио Међународни институт за правду и владавину права са Малте, за учешће једног представника Народне скупштине на регионалној радионици „Веза парламентараца и актера у кривичном правосуђу у борби против тероризма“, у Арапском парламенту у Каиру, 24-25. октобра 2017. године.

- **Одбор за спољне послове** је донео 70 одлука о иницијативама за посету и 64 одлуке о активностима сталних делегација. Одбор је размотрио и усвојио: 73 Извештаја о реализованим међународним посетама, обавио разговор са 13 новоименованих амбасадора и конституисао 8 посланичких група пријатељства.

**IV**

**4.1.** На адресу појединих одбора у периоду 01.јануара 2017. године – 31. децембра 2017.године стигао је и велики број **представки, предлога и других писмена** од стране појединаца, организација и удружења грађана, које су поједини одбори разматрали или су их секретари одбора, у договору са председницима одбора, упућивали надлежним органима на решавање. У наведеном периоду **примљено** је укупно **579 представки, предлога и других писмена**, од којих је размотрено **390** представки, и то:

 примљено – размотрено

- Одбор за уставна питања и законодавство 85 53

- за административно-буџетска и мандатно-имунитетска питања 2 2

- Одбор за правосуђе, државну управу и локалну самоуправу 118 73

- Одбор за права детета 24 24

- Одбор за људска и мањинска права и равноправност полова 35 27

- Одбор за пољопривреду, шумарство и водопривреду 3 3

- Одбор за привреду, регионални развој, трговину,

 туризам и енергетику 32 0

- Одбор за просторно планирање, саобраћај,

 инфраструктуру и телекомуникације 20 14

- Одбор за финансије, републички буџет и контролу

 трошења јавних средстава 17 0

- Одбор за одбрану и унутрашње послове 21 0

- Одбор за Косово и Метохију 7 7

- Одбор за контролу служби безбедности 4 3

- Одбор за дијаспору и Србе у региону 3 3

- Одбор за заштиту животне средине 4 3

- Одбор за здравље и породицу 60 60

- Одбор за рад, социјална питања, друштвену укљученост

 и смањење сиромаштва 84 60

- Одбор за образовање, науку, технолошки развој

 и информатичко друштво 57 57

- Одбор за културу и информисање 3 1

**4.1. Јавно слушање (укупно 1)** на тему из свог делокруга организовао је

- **Одбор за спољне послове**, на тему: „Спровођење циљева одрживог развоја: улога Народне скупштине“, 8. новембра 2017. године, у Дому Народне скупштине.

**4.2.** Одбори, у складу са чланом 72. став 5. Пословника Народне скупштине, у извештајном периоду **нису одржавали** „**тематске“ седнице** о питањима из делокруга свог рада.

**V**

**5.1.** Чланови одбора активно су учествовали на више **семинара, конференција, радионица, округлих столова, студијских посета, манифестација и састанака**:

**Одбор за људска и мањинска права и равноправност полова:**

- Делегација Одбора је, на позив Заједничког одбора за људска права Парламента Велике Британије, Парламентарне асоцијација Комонвелта Велике Британије и Вестминстерске фонадације за демократију, учествовала на Парламентарној конференцији Комонвелта о владавини права и људским правима, која је одржана у Лондону, 24 - 26. јануара 2017. године;

- Представници Одбора су учествовали на састанку у оквиру Друге евалуационе посете Групе експерата за борбу против трговине људима Савета Европе– ГРЕТА, каји је одржан у Палати Србија 7. марта 2017. године;

- Председник Одбора за људска и мањинска права и равноправност полова и председник Одбора за правосуђе, државну управу и локалну самоуправу састали су се са експертима мисије СИГМА (заједничка иницијатива Организације за економску сарадњу и развој и Европске комисије у области унапређења владавине и управљања) у Дому Народне скупштине, 9. марта 2017. године;

- Дегација Одбора је учествовала на Информативном семинару за чланове Одбора за људска и мањинска права и равноправност полова о Парламенентарној скупштини Савета Европе и Европском суду за људска права, у Стразбуру 25. и 26. септембра 2017. године;

- Председник Одбора је учествовао на скупу поводом налаза експерата Савета Европе у вези с изменама и допунама прописа за заштиту личних података, који је, под покровитељством Партнерства Савета Европе и Европске уније, одржан 8. новембра 2017. године, у Кишињеву, Република Молдавија.

**Одбор за привреду, регионални развој, трговину, туризам и енергетику:**

- др Александра Томић, заменик председника Одбора и председник Парламентарног форума за енергетску политику Србије, учествовала је на завршној конференцији пројеката српско-немачке сарадње на тему „Саветодавне услуге у области енергетске ефикасности у зградарству“, одржаној 7. марта 2017. године у Београду;

- Делегација Одбора за привреду, регионални развој, трговину, туризам и енергетику, у којој су учествовали Снежана Б. Петровић, председник Одбора, др Александра Томић, заменик председника Одбора и проф. др Владимир Маринковић, члан Одбора, разговарала је са Јанезом Копачем, директором Секретаријата Енергетске заједнице (ЕнЗ) и Предрагом Грујичићем, шефом Сектора за гас у Секретаријату ЕнЗ, 3. априла 2017. године, у Народној скупштини, на њихов захтев;

- др Александра Томић, заменик председника Одбора и члан Парламентарног пленума ЕнЗ учествовала је на редовном састанку Парламентарног пленума Енергетске заједнице, одржаном у Европском парламенту Бриселу, 25. априла 2017. године;

- Снежана Б. Петровић, др Александра Томић, проф. др Владимир Маринковић, Иван Костић, Наташа Михајловић Вацић и Александар Стевановић, чланови Одбора, учествовали су на састанку са делегацијом ПС НАТО, одржаном 12. јуна 2017. године у Народној скупштини;

- Снежана Б. Петровић, председник Одбора и др Александра Томић, заменик председника Одбора, учествовале су на радионици о Циљевима одрживог развоја и о процени спремности Народне скупштине за праћење имплементације циљева, 3. и 4. новембра 2017. године, Врдник;

- др Александра Томић, заменик председника Одбора и председник Парламетарног форума за енергетску политику Србије, разговарала је са Штефаном Хајеком, директором ГИЗ ДКТИ програма и Тањом Поповицки, менаџером пројекта, 16. новембра 2017. године у Народној скупштини;

- Снежана Р. Петровић, члан Одбора учествовала је на редовном састанку Парламентарног пленума Енергетске заједнице, одржаном у Бечу, Аустрија, 19. и 20. децембра 2017. године;

- Јанез Копач, директор Секретаријата Енергетске заједнице, представио је Годишњи извештај Секретаријата Енергетске заједнице о напретку Републике Србије у имплементацији прописа из области енергетике, на 24. седници Одбора, одржаној 22. децембра 2017. године.

**Одбор за просторно планирање, саобраћај, инфраструктуру и телекомуникације:**

- Заменик председника Одбора и заменик члана Одбора Ивана Николић учествовале су на Састанку председника одбора задужених за економију, на тему Саобраћајне везе Европе, одржаном 21-22. септембра 2017. године у Талину, Естонија.

**Одбор за финансије, републички буџет и контролу трошења јавних средстава:**

-У извештајном периоду Одбору су подршку у раду пружале међународне организације: Програм УН за развој (UNDP) и Швајцарске агенције за развој и сарадњу (SDC), Светска банка, ММФ и Вестминстерска фондација за демократију (WFD). Одбор је у сарадњи са овим организацијама у овом извештајном периоду спроводио следеће активности: - Сарадња са Програмом УН за развој (UNDP) : Програм УН за развој (UNDP) наставио је да пружа Одбору подршку у оквиру пројекта „Јачање надзорне функције и јавности у раду Народне скупштине“, који се спроводи у сарадњи са Швајцарском агенцијом за развој и сарадњу (SDC). Одбор је, уз подршку Програм УН за развој (UNDP) и Швајцарске агенције за развој и сарадњу (SDC), одржао 30. августа 2018. године седницу ван седишта на којој су, уз присуство чланова Савета ДРИ, размотрени извештаји ДРИ. Одбор, уз подршку Програм УН за развој (UNDP) и Швајцарске агенције за развој и сарадњу (SDC) спроводи пројекат „Портал за бадзор над јавним финансијама. У оквиру овог пројекта, Одбор је, заједно са Извршним одбором GOPAC-а (Глобална организација парламентараца за борбу против корупције) у Србији, одржао 15. и 16. септембра 2017. године заједничку консултативну радионицу на тему „Портал за надзор над јавним финансијама: модалитети приступа, домени и рад на другој фази израде портала“. Радионица је народним посланицима омогућила да, кроз презентације Министарства финансија, Управе за трезор, представника Службе Народне скупштине и Информатике а.д, утврде потребе за редефинисањем оквира и развоја друге фазе Портала. Члановима Одбора је омогућено да раде дирекно на Порталу за надзор на јавним финансијама и увиде све могућности овог софтверског алата који Народна скупштина развија уз подршку Програма Уједињених нација за развој (UNDP) и Швајцарске агенције за развој и сарадњу (SDC). На радионици је закључено да ће се наставити рад на развоју овог портала, најпре кроз редефинисање Протокола о размени података са Министарством финансија ради унапређења и ажурирања овог софтверског алата, а затим и кроз његово даље развијање. Констатовано је да Портал представља конкретан допринос остваривању Циљева одрживог развоја, конкретно Циља 16.6, који промовише ефективне и отворене институције; - Сарадња са Вестминстерском фондацијом за демократију (WFD) - Канцеларија за буџет : Канцеларија за буџет резултат је дугогодишње сарадње Народне скупштине и Вестминстерске фондације за демократију у области надзора над јавним финансијама и контроле трошења средстава из буџета Републике Србије и део је новог пројекта - Програма „Јачање капацитета и ресурса Народне скупштине за унапређење ефикасног парламентарног надзора над трошењем буџетских средстава“ договореног Меморандумом о сарадњи између Вестминстерске фондације за демократију и Народне скупштине, који је потписан у септембру. 17. јануара 2018. године одржан је састанак др Александре Томић, председника Одбора за финансије, републички буџет и контролу трошења јавних средстава, и Верољуба Арсића, члана Одбора, са евалуаторима Вестминстерске фондације за демократију Дејвидом Голсвортијем (David Goldsworthy) и Силвијом Стефанони (Silvia Stefanoni), чији је задатак био да спроведу евалуацију рада ВФД-а на пројекту „Парламентарна буџетска канцеларија“ (ПБК) у Народној скупштини. На 33. седници Одбора, на којој је разматран Предлог закона о буџету за 2018. годину у начелу, истраживачи из Парламентарне буџетске канцеларије представили су члановима Одбора анализу Предлога тог закона и преглед, исказан табеларно, у коме се за сваки раздео и главу наводи укупан износ расхода и издатака за 2018. годину, објашњава се које су највеће ставке расхода, као и сагледава промена у односу на буџет ѕа претходну годину, са указивањем на категорије расхода које се највише повећавају или смањују.

- Делегација Одбора, у саставу Александра Томић, председник Одбора, Верољуб Арсић, Горан Ковачевић, Горан Ћирић и Милорад Мијатовић, учествовала је на семинару који је, од 8 до 9. фебруара 2017. године, организовао Међународни монетарни фонд о макроекономској политици и изградњи капацитета, Семинар је одржан у Бечу, у тренинг центру – Joint Vienna Istitute.

-12. јуна 2017. године одржан је заједнички састанак Одбора за економију и

безбедност - Пододбора за транзицију и развој (ESCTD) Парламентарне скупштине НАТО са члановима Одбора за финансије, републички буџет и контролу трошења јавних средстава, члановима Одбора за привреду, регионални развој, трговину, туризам и енергетику НС РС и члановима Одбора за одбрану и унутрашње послове.

-Александра Томић је, на позив министра финансија, учествовала у дијалогу о политици реформе управљања јавним финансијама, одржаном 13. јуна 2017. године, у Београду.

- Александра Томић, председница Одбора за финансије, републички буџет и контролу трошења јавних средстава, састала се 16. новембар 2017. године са експертима Тима ЕУ за процену усклађености за сектор буџетске подршке реформи јавне управе и за реформу јавне управе (ЕU`s Compliance Assessment team for the EU Sector Budget Support for Public Administration Reform). Представнике Тима ЕУ интересовао је однос Одбора за финансије, републички буџет и контролу трошења јавних средстава и Пододбора за разматрање извештаја о ревизији са Државном ревизорском институцијом, поступак за разматрање и доношење буџета и капацитет стручне службе која прати рад Одбора и Пододбора.

**Одбор за одбрану и унутрашње послове:**

- Чланови Одбора су били у делегацији Народне скупштине на међународној парламентарној конференцији „Парламентарци против наркотика“, која је под окриљем Организације Уједињених нација одржана 4. децембра 2017. године у Москви.

- 10. и 11. септембра 2017. године је у Врднику одржан Семинар за народне посланике посвећен сарадњи између Повереника за заштиту равноправности и Народне скупштине у области борбе против дискриминације, којем су присуствовали чланови Одбора за одбрану и унутрашње послове, Одбора за контролу служби безбедности и Одбора за људска и мањинска права и равноправност полова.

- од 18. до 21. септембра 2017. године организована је студијска посета Стокхолму, Краљевина Шведска, у којој су учествовали чланови Одбора за одбрану и унутрашње послове и Одбора за контролу служби безбедности и у оквиру које су биле организоване посете шведским институцијама безбедности.

- у другој половини године организован је други по реду Пилот курс у области безбедности и одбране, чији су полазници били из реда чланова Одбора за одбрану и унутрашње послове и Одбора за контролу служби безбедности. Курс је реализовала Школе националне одбране Војне академије.

**Одбор за контролу служби безбедности:**

-У периоду од 18. до 21. септембра 2017. године у организацији Одељења за демократизацију Мисије ОЕБС у Србији одржана је студијска посета шведским институцијама сектора безбедности. Студијска посета имала је за циљ да омогући размену искустава у креирању и спровођењу безбедносне политике и надзору над сектором безбедности. Посета је укључивала састанке са одборима шведског Парламента, представницима шведских министарстава одбране, унутрашњих и спољних послова и Међународног института за мировна истраживања. У делегацији Одбора учествовали су чланови Одбора: мр Игор Бечић, председник Одбора, Марија Обрадовић, Јасмина Обрадовић, Мехо Омеровић, Владимир Ђукановић, као и заменици чланова: Звонимир Ђокић и Владан Заграђанин.

**Одбор за дијаспору и Србе у региону:**

- Председник Одбора мр Иван Костић посетио је Њујорк, САД, у складу са позивом који су упутили Рабин Абрахам Кригер, оснивач и Шем Олама, директор и проф. др Гидеон Грајф, главни историчар у Шем Оламу, Институту за истраживање, документовање и учење о Холокаусту, у периоду од 26-30. јануар 2017. године, ради учешћа на Конференцији „О скривеном холокаусту у Другом светском рату на Балкану“, и присуства изложби „Јасеновац-право на незаборав“. Шеф српске делегације је био мр Владимир Божовић;

- Александар Чотрић, члан Одбора посетио је Лисабон, Португал у периоду од 06.-08. септембра 2017. године ради учешћа на оснивачкој конференцији Парламентарне мреже за политику дијаспоре;

- Марјана Мараш, члан Одбора посетила Темишвар, Румунија 17-18. новембра 2017. године ради учешћа на конференцији „Срби у региону и Србија-перспективе“;

- Александар Чотрић, члан Одбора посетио Печуј, Мађарска 25-26. новембра 2017. године ради учешћа на конференцији „Заједно у циљу очувања и неговања свога“;

**Одбор за заштиту животне средине**:

- председник Одбора Бранислав Блажић учествовао је на Осмом Невском еколошком конгресу, који је одржан у Санкт Петербургу, Руска Федерација, 25. и 26. маја 2017. године.

**Одбор за здравље и породицу:**

- 6. јун 2017. године, Канцеларија СЗО у Београду, учешће председника Одбора др Дарка Лакетића на свечаности поводом Светског дана без дувана;

- 17. октобар 2017. године, сала II Дома Народне скупштине у Београду, састанак др Дарка Лакетића са директорком Канцеларије СЗО за Србију др Жофијом Пустаји.

**Одбор за образовање, науку, технолошки развој и информатичко друштво:**

- Председник Одбора примио је 11. маја експерте Савета Европе који су радили на пројекту: „Јачање интегритета и борба против корупције у високом образовању у Србији“.

**Одбор за европске интеграције:**

- На Малти је одржан састанак председавајућих Конференције одбора за европске послове парламената држава чланица ЕУ (КОСАК), 22- 24. јануара, на коме су учествовали Е. Ковач и Ж. Мићин;

- У Пољској је одржан 10. Форум ЕУ – Украјина, (Институт за источне студије), 27. и 28. јануара, на коме је учествовала Г. Чомић;

- У Бриселу је одржана интерпарламентарна конференција „Локалне и регионалне власти у земљама региона у процесу проширења и регионална политика ЕУ“ (ЕП), 30. и 31. јануара, којој су присуствовали: Д. Стојковић, Ж. Мићин, М. Бачевац и Ј. Јовановић;

- У Бриселу је од 30. јануара до 01. фебруара одржана Европска парламентарна недеља 2017. којој су присуствовали В. Арсић и Е. Ковач;

- Одржан је међупарламентарни састанак „Економско оснаживање: Хајде да делујемо заједно!“ у Бриселу 8. и 9. марта, на коме су учествовале Г. Чомић, Д. Филиповски и В. Ивковић;

- У Братислави је 23. и 24. априла одржана Конференција председника парламената држава чланица ЕУ, на којој је учествовала председница Народне скупштине Републике Србије, гђа Маја Гојковић;

- У Бриселу је одржана интерпарламентарна конференција „Јавне набавке и улога парламената“ 02. и 03. маја, на којој су учествовали Г. Чомић, В. Марковић, В. Арсић и З. Красић;

- На Малти је одржан 57. састанак КОСАК-а, од 28. до 30. маја, коме су присуствовале Е. Ковач, Д. Стојковић и Г. Чомић;

- У Талину је 09. и 10. јула одржан састанак председавајућих КОСАК-а, на коме су учествовали Н. Чанак и Д. Шормаз;

- У Пољској је одржан 27. Економски форум, од 05. до 08. септембра, на коме је учествовала Г. Чомић;

- Конференција председника одбора за економска питања на тему саобраћајних веза у Европи, одржана је 21. и 22. септембра, у Естонији, а истој су присуствовале С. Миладиновић и И. Николић;

- У посету Кипру (Представнички дом Р. Кипра), у периоду од 25. до 28. септембра, ишли су: Н. Чанак, Е. Ковач, Г. Чомић и Б. Пантић Пиља;

- На интерпарламентарној конференцији „Независна и модерна јавна управа“ у Црној Гори, 28. и 29. септембра учествовали су: Г. Чомић, Д. Стојковић, Ж. Мићин и Н. Јовановић;

**-** У Естонији је одржан 58. састанак КОСАК-а, од 26. до 28. новембра, коме су присуствовали Е. Ковач, З. Ђокић и В. Ђурић;

- На међународној парламентарној конференцији (Парламент Грузије). 04. и 05. децембра учествовао је Н. Чанак.

- Састанак са Радном групом Националног конвента о ЕУ за Поглавље 20, одржан је 10. јануара, а истом су присуствовали: М. Тепић, З. Ђокић, А. Стевановић и Е. Ковач;

- Састанак са Радном групом Националног конвента о ЕУ за Поглавље 29, одржан је 18. јануара, на коме су учествовали: М. Тепић, З. Ђокић, Ј. Јовановић, Г. Чомић, Е. Ковач, М. Бачевац и Д. Филиповски;

- Састанак са шефицом Преговарачког тима Т. Мишчевић и преговарачком групом за ПГ 24, одржан је 02. фебруара, а истом су присуствовали: М. Тепић, Ж. Мићин, М. Вујадиновић, Б. П. Пиља, Д. Стојковић, Б. Торбица, Б. Ружић, Ј. Јовановић, Х. М. Стошић, А. Јерков, М. Бачевац, Д. Филиповски и Е. Ковач.

- Састанак са представницима Националног конвента о ЕУ, 17. марта, на коме су учествовали: Е. Ковач, З. Ђокић, М. Бачевац, Х. М. Стошић и Д. Филиповски.

- Састанак са представницима Националног конвента о ЕУ (П6 и П33) 29. маја. Учествовали су Н. Чанак, З. Ђокић, В. Ђурић, Т. Мишчевић, М. Гајић, И. Кнежевић, Г. Лазаревић, Д. Вучковић, А. Јањушевић, С. Данковић, Н. Драгојловић и З. Стефановић;

- Састанак са представницима Преговарачке групе за Поглавље 24 – Правда, слобода и безбедност, одржан је 26. јула. Присуствовали су Н. Чанак, З. Ђокић, Ж. Мићин, Д. Стојковић, В. Ђурић, Г. Чомић, Н. Вучковић, Е. Ковач, М. Бачевац и Д. Филиповски;

- Састанак Владимира Орлића са повереницом за заштиту равноправности Бранкицом Јанковић одржан је 05. септембра;

- Састанак са радном групом Националног конвента о Европској унији за Поглавље 13, одржан је 03. новембра, а истом су присуствовали Е. Ковач, Д. Стојковић, З. Ђокић, Д. Филиповски, Г. Чомић, Т. Мишчевић, М. Новаковић, И. Кнежевић, Д. Марјановић, Д. Ј. Нишавић и Д. Грчић;

- Састанак са предстаницима ЕПуС-а: Серија анализа које указују на потребу измена Устава РС у оквиру процеса приступања Србије Европској унији, одржан 12. децембра, коме су присуствовали: Е. Ковач, Д. Стојковић, З. Ђокић и М. Бачевац.

- Конференција „Преговори о приступању Европској унији: нови контекст“ (Преговарачки тим и КЕИ), 25. маја - Н. Чанак, Д. Стојковић, В. Марковић, З. Ђокић.

- Међународна конференција „Европа у више брзина: продубљивање безбедносне и одбрамбене политике“ (ISAC фонд), одржана 06. јуна, на којој су учествовали В. Марковић, З. Ђокић и В. Ђурић.

- Завршна конференција пројекта „Промене Устава на путу до Европске уније“ 24. октобра, на којој су учествовале Г. Чомић и Н. Лазић.

Пријем код амбасадора Кипра 09. новембра, коме су присуствовали Н. Чанак, В. Марковић, Д. Стојковић, З. Ђокић, Д. Филиповски, М. Виденовић и В. Ђурић.

**Парламентарни одбор за стабилизацију и придруживање:**

* Четврти састанак Одбора за стабилизацију и придруживање (КЕИ) 27. априла, коме је присуствовао В. Орлић;
* Састанак делегације берлинског Парламента са члановима ПОСП-а, 24. маја, коме су присуствовали В. Орлић, В. Арсић, Љ. Стојмировић, А. Томић, Ј. Николић и М. Ристичевић.
* Шести састанак ПОСП-а, 13. и 14. септембра, у Стразбуру, на коме су учешће узели В. Орлић, Д. Стојковић, А. Томић, В. Марковић, Д. Шормаз, Љ. Стојмировић, Н. Јовановић, Е. Ковач, М. Мијатовић, В. Ђурић, В. Марјановић и Д. Филиповски;

- У Београду је одржан 7. састанак ПОСП-а, 20. и 21. децембра, на коме су учествовали В. Орлић, В. Марковић, Д. Стојковић, Љ. Стојмировић, Д. Шормаз, А. Томић, В. Ђурић, В. Марјановић, М. Мијатовић, М. Ћорилић, Д. Филиповски, Е. Ковач, М. Ристичевић, З. Ђокић, А. Јерков, М. Омеровић, чланови ЕП, Ј. Јоксимовић, амбасадори и заменици амбасадора.

**5.2. Регионална сарадња**

**Одбор за уставна питања и законодавство:**

- одржао је састанак са Одбором за уставна питања и Законодавним одбором Народне скупштине Републике Српске;

- одржао је састанак са Законодавним одбором скупштине Црне Горе;

**Одбор за правосуђе, државну управу и локалну самоуправу:**

- Чланови Одбора за правосуђе, државну управу и локалну самоуправ учествовали су на Интерпарламентарној конференцији на тему “Независна и модерна јавна управа”, која је у организацији Одељења за претприступне акције Европског парламента и Скупштине Црне Горе, одржана у Регионалној школи за јавну администрацију, у Даниловграду, 28-29. септембра 2017. године.;

**Одбор за људска и мањинска права и равноправност полова:**

- Одбор је у сарадњи са Human Trafficking Foundation UK, организовао је Међународну радионицу на тему „Сарадња европских парламентараца у борби против трговине људима у земљама Западног Балкана“, која је одржана у Малој сали Дома Народне скупштине 18. маја 2017. године.

**Одбор за привреду, регионални развој, трговину, туризам и енергетику:**

- Делегација Одбора за привреду, регионални развој, трговину, туризам и енергетику Народне скупштине Републике Србије боравила је у посети Комисији за спољну трговину и царине Представничког дома Парламентарне скупштине Босне и Херцеговине 30. јуна 2017. године, у Сарајеву, Босна и Херцеговина, на позив Шемсудина Мехмедовића, председника Комисије. Учешће на састанку подржано је од стране пројекта „Јачање надзорне улоге и јавности у раду Народне скупштине - Друга фаза“ који спроводе Народна скупштина и Програм Уједињених нација за развој (UNDP), уз подршку Швајцарске агенције за развој и сарадњу (SDC). У делегацији су учествовали народни посланици Горица Гајић, члан Одбора, Снежана Пауновић и Наташа Михајловић-Вацић, заменици чланова Одбора, а у пратњи делгације је била Александра Балаћ, секретар Одбора;

- Снежана Б. Петровић, председник Одбора за привреду, регионални развој, трговину, туризам и енергетику и Драгомир Карић, члан Одбора, разговарали су са делегацијом Комитета за економску политику, индустрију, иновативни развој и пословну активност Државне думе Федералне скупштине Руске Федерације, 14. децембра 2017. године, у Народној скупштини, према Програму посете, који је доставило Одељење за спољне послове Народне скупштине;

**Одбор за одбрану и унутрашње послове;**

- Представници Одбора су у периоду од 5. до 7. јуна 2017. године учествовали на регионалном годишњем састанку парламентарних одбора југоисточне Европе надлежних за одбрану и безбедност, који је одржан у Сарајеву, Босна и Херцеговина, у организацији Центра за безбедносну сарадњу (RACVIAC).

- Одбор је 7. и 8. децембра 2017. године у Народној скупштини био домаћин регионалне парламентарне конференције на тему „Управљање ванредним ситуацијама - одговори на националном нивоу и регионална сарадња“.

**Одбор за дијаспору и Србе у региону:**

- Миодраг Линта, заменик председника Одбора посетио 09. јануара 2017.г. Бања Луку поводом обележавања 25 година Републике Српске;

- Миодраг Линта, заменик председника Одбора посетио је Невесиње, Република Српска у периоду од 08.-09.јула 2017.године ради присуства обележавању 142.године од подизања великог српског устанка под називом „Невесињака пушка“;

- Миодраг Линта, заменик председника Одбора посетио Војнић, Р.Хрватска 29. јула 2017. године ради присуства манифестацији „Зелена ноћ“ СД „Петрова Гора“;

- Миодраг Линта, заменик председника Одбора посетио Обровац, Р.Хрватска 27. и 28. августа 2017. године ради присуства и учешћа на великом јубилеју Епархије далматинске и читаве Православне цркве на прослави 700 година манастира Крупа;

- Миодраг Линта, заменик председника Одбора посетио 09.септембра Јасеновац, ради присуства централној прослави Светих Новомученика Јасеновачких у Манастиру Светог Јована Крститеља у Јасеновцу и 10. септембра 2017. године у Босански Петровац ради присуства устоличењу Епископа бихаћко-петровачког;

- Миодраг Линта, заменик председника Одбора посетио Бијељину, Р. Српска 17. септембра 2017. године ради присуства устоличења Епископа зворничко-тузланског Ф.Фотија;

- Миодраг Линта, заменик председника Одбора посетио Кистање и Шибеник, Р.Хрватска 30.септембра и 01.октобра 2017.године ради присуства устоличењу Епископа далматинског Никодима Косовића;

- Миодраг Линта, заменик председника Одбора посетио Загреб, Р.Хрватска 11. новембра 2017. године ради присуства Академији поводом обележавања 120 година Српског привредног друштва „Привредник“;

- мр Иван Костић, председник Одбора и Александар Марковић, члан Одбора посетили Подгорицу, Црна Гора 30. новембра – 03. децембра (напомена:02. децембра посетили Скадар, Албанија) ради учешћа на округлом столу:“Употреба српског језика и ћириличног писма у Црној Гори и земљама региона“.

**Одбор за европске интеграције:**

- Регионална радионица о „Нексусу парламентараца и актера у кривичном правосуђу у борби против тероризма“, одржана је 24. и 25. октобра у Каиру, а на истој је учешће узела Д. Филиповски;

- Округли сто на високом нивоу о процесу европских интеграција Западног Балкана у регионалној перспективи, организован је 20. и 21. новембра у Бриселу, а учешће у истом узели су М. Мијатовић и Б. Божовић;

На семинару „Премошћавање јаза између омладинске политике, учешће младих и парламентараца у земљама Западног Балкана“ 20. и 21. новембра у Бриселу учествовале су С. Миладиновић, И. Николић, М. Турк и М. Виденовић.

- У Загребу је 17. и 18. марта одржан састанак генералних одбора ПС ПСЈИЕ, коме је присуствовала Г. Чомић;

- У Хрватској је 19-21. маја одржан састанак сталног одбора ПС ПСЈИЕ, коме је присуствовао М. Парезановић;

- Пленарно заседање ПС ПСЈИЕ и састанак Сталног одбора ПС ПСЈИЕ у Загребу 8-10. јуна. Учешће су узеле Г. Чомић и Љ. Михајловска;

- Састанак Сталног одбора ПС ПСЈИЕ 15. и 16. децембра у Љубљани, коме је присуствовао Д. Лакетић.

**Одбор за спољне послове:**

- Чланови Одбора учествовали су на две регионалне конференције (Будимпешта и Цетиње)

**5.3.** **Међународна активност одбора**

**Одбор за уставна питања и законодавство:**

- одржао је састанак са Одбором за уставна питања Европског парламента;

- одржао је састанак са представницима ОЕБС/ОДИХР-а.

**Одбор за људска и мањинска права и равноправност полова:**

- Председник Одбора је одржао састанак са проф. Спиридоном Флогаитисом, директором Европске организације јавног права, у Дому Народне скупштине, 6. фебруара 2017. године.

**Одбор за привреду, регионални развој, трговину, туризам и енергетику:**

- Снежана Б. Петровић, председник Одбора за привреду, регионални развој, трговину, туризам и енергетику, на Другом заседању међупарламентарне Комисије Народне скупштине Републике Србије и Државне Думе Руске Федерације била је известилац за тему „Парламентарна подршка економске, трговинске и културне сарадње у области пољопривреде, енергетике и туризма“, 5. јуна 2017. године у Београду, у Народној скупштини;

- Делегација Парламентарног форума за енергетску политику Србије Народне скупштине Републике Србије боравила је у посети Парламенту и Министарству за животну средину, климу и енергетику немачке Покрајине Баден-Виртемберг 27. и 28. септембра 2017. године, Штудгарт, СР Немачка, на позив Мухтерем Арас (Muhterem Aras), председнице Парламента немачке Покрајине Баден-Виртемберг. У делегацији су учествовали народни посланици др Александра Томић, шеф делегације и Снежана Б. Петровић, Бранислав Блажић, Горан Ћирић, Ивана Динић, Горан Чабради и Наташа Михаиловић Вацић, чланови делегације. У пратњи делгације је била Александра Балаћ, секретар Парламентарног форума за енергетску политику Србије;

- др Александра Томић, председник Парламентарног форума за енергетску политику Србије и Наташа Михајловић Вацић, члан ПФЕПД разговарале су са делегацијом Парламента Уједињеног Kраљевства Велике Британије и Северне Ирске, 3. октобра 2017. године, у Народној скупштини;

- председник и чланови Одбора за привреду, регионални развој, трговину, туризам и енергетику разговарали су са делегацијом Парламента Исламске Републике Иран (чланова Групе пријатељаства са Србијом), 1. новембра 2017. године, у Народној скупштини. У разговору су учествовали: Снежана Б. Петровић, председник и Снежана Р. Петровић, Зоран Бојанић, Иван Манојловић, чланови Одбора и Наташа Михајловић Вацић, заменик члана Одбора;

**Одбор за финансије, републички буџет и контролу трошења јавних средстава:**

- Председница Одбора састала се, 1. марта 2017. године, са известиоцима Конгреса локалних и регионалних власти Савета Европе. Циљ посете био је сагледавање стања и израда извештаја и препорка у вези са локалном и регионалном самоуправом у Србији и праћењем начина на који се спроводе препоруке Конгреса у државама чланицама Савета Европе, ради обезбеђивања спровођења начела Европске повеље о локалној и регионалној самоуправи.

- Александре Томић састала се 27. марта 2017. године са експертским тимом Светске банке на спровођењу Мере 17 Програма реформе управљања јавним финансијама (Рачуноводство, праћење и финансијско извештавање), чији је задатак био припрема извештаја о унапређењу финансијског извештавања у јавном сектору, у оквиру пројекта за пордшку реализацији Мере 17 Програма реформе управљања јавним финансијама, који спроводе Светска банка и Швајцарска развојна агенција – Постепени прелазак на

обрачунско рачуноводство у складу са Међународним рачуноводствени стандардима за извештавање у јавном сектору (IPSAS).

- Чланови Одбора састали су се 4. јула 2017. године са делегацијом ММФ-а на тему „Буџетски поступак и буџетски приоритети“.

**Одбор за образовање, науку, технолошки развој и информатичко друштво:**

- Председник Одбора заједно са замеником председника Одбора, примио је 27. септембра Њ.Е. Радка Влајкова, амбасадора Републике Бугарске, на његов захтев, а у вези образовања бугарске националне мањине на матерњем језику;

- Чланови Одбора, заједно са представницима Одбора за културу и информисање, примили су 22. новембра 2017. године делегацију Одбора за образовање, науку, омладину и спорт и Одбора за културу и медије Народне скупштине Републике Словачке.

**Одбор за културу и информисање:**

- Председник и један члан Одбора су, заједно са представницима Одбора за образовање, науку, технолошки развој и информатичко друштво, примили 22. новембра 2017. године делегацију Одбора за образовање, науку, омладину и спорт и Одбора за културу и медије Народне скупштине Републике Словачке.

**Одбор за дијаспору и Србе у региону:**

- мр Иван Костић посетио Парламент Мађарске у периоду од 13-14. марта 2017. године;

**Одбор за европске интеграције:**

- М. Тепић разговарала је 27. јануара са Дејвидом Мекалистером, известиоцем Европског парламента за Србију;

- Састанак са амбасадором Украјине 02. фебруара, коме су присуствовали Ж. Мићин и М. Бачевац;

- М. Тепић се састала са директором КАС-а Норбертом Бекманом Диркесом 10. фебруара;

- Састанак председника Одбора Н. Чанка са амбасадором Р. Кипра Констатиносом Елиадесом одржан је 5. маја;

- Посета делегације Одбора за уставна питања Европског парламента 23. маја, коју су примили Е. Ковач, В. Марковић, Д. Стојковић, Ж. Мићин, З. Ђокић, В. Ђурић, М. Бачевац и Х. М. Стошић;

- Састанак председника Одбора Н. Чанка са амбасадором СР Немачке Акселом Дитманом одржан је 07. јуна;

- Састанак са делегацијом Сената парламента Републике Чешке одржан је 08. јуна, а истом су присуствовали Е. Ковач, В. Марковић, Д. Стојковић, З. Ђокић и А. Стевановић;

- Састанак са председником Одбора за европске послове доњег дома румунског Парламента Виктором Понтом, 23. јуна, коме су присуствовали: Н. Чанак, В. Марковић, З. Ђокић, В. Ђурић, Г. Чомић, Е. Ковач, М. Бачевац и Х. М. Стошић;

- Посета председавајућег Комитета за спољне послове (АФЕТ) ЕП и известиоца за Србију Дејвида Мекалистера 24. августа. У разговору су учествовали Н. Чанак, Д. Стојковић, А. Стевановић, Г. Чомић, М. Грујић и Е. Ковач;

- Посета делегације Одбора за спољне послове Сената Републике Италије 31. октобра. У разговору су учествовали: Е. Ковач, В. Марковић, Д. Стојковић, З. Ђокић, Г. Чомић, А. Стевановић, В. Ђурић, М. Бачевац и Д. Филиповски;

- Посета државног министра Грузије за европске и евро-атланске интеграције Виктора Делидзеа 14. новембра. Састанку су присуствовали Н. Чанак, Е. Ковач, и Г. Чомић.

**Одбор за спољне послове:**

- Реализована је једна билатерална посета другим представничким телима (Парламент Грузије од 21. до 23. септембра);

- Председник Одбора био је у саставу делегације НС РС која је боравила у билатералној посети Кини од 24. новембра до 1. децембра.

- Одбор је био домаћин две билатералне посете (7-9. март 2017. г.: Одбор за националну безбедност и спољну политику Парламента Ирана и 30. октобар – 1. новембра: Одбор за спољне послове Сената Парламента Италије);

- Одбор је био домаћин трилатералног састанка одбора за спољне послове Бугарске, Румуније и Србије (6. и 7. новембра).

- Одбор је одржао 7. фебруара 2017. године посебну седницу на којој се члановима Одбора и народним посланицима обратио председник Парламента Мадагаскара Њ.Е. господин Жан Макса Ракотомамонђиј.

**VI**

**6.1. Одбор за спољне послове** је разматрао иницијативе за парламентарне посете које су упућиване Народној скупштини и, у оквиру своје надлежности, донео **70** Одлука о иницијативама за посету и **64** Одлуке о активностима сталних делегација.

Одбор је размотрио и усвојио **73** извештаја о реализованим међународним парламентарним посетама.

Одбор је обавио разговоре са **13** новоименованих амбасадора и конституисао 8 посланичких група пријатељства.

Одбор је имао **2** билатералне посете иностранству и **1** трилатералан састанак.

Председник Одбора и/или чланови Одбора имали су **9** разговора са страним парламентарним делегацијама или парламентарцима.

Председник Одбора и/или чланови Одбора учествовали су у **5** разговора са страним државним представницима, представницима међународних организација и другим међународним партнерима.

Председник Одбора и/или чланови Одбора имали су **5** разговора са амбасадорима акредитованим у Србији.

**6.2. Одбор за европске интеграције** је размотрио осам предлога преговарачких позиција и то предлоге преговарачких позиција Републике Србије за Међувладину конференцију о приступању Републике Србије Европској унији за следећа преговарачка поглавља: Поглавље 20 - „Предузетништво и индустријска политика“, Поглавље 29 - „Царинска унија“, Поглавље 7 - „Право интелектуалне својине“, Преговарачко поглавље 30 - „Економски односи са иностранством“, Поглавље 6 - „Право привредних друштава“, Преговарачко поглавље 33 - „Финансијска и буџетска питања“, Преговарачко поглавље 9 „Финансијске услуге“, Поглавље 13 - „Рибарство“. На све предлоге преговарачких позиција (8) Одбор је послао мишљења Влади Републике Србије;

**VII**

**7.1. Библиотека Народне скупштине**

У периоду 01. јануар - 31. децембар 2017. године Библиотека Народне скупштине је остварила следеће резултате пружајући библиотечке и реферално-информационе услуге:

У наведеном периоду библиотекари су одговорили на 820 различитих упита (публикације у фонду Библиотеке, информације на основу стенографских бележака и записника седница НСРС, информације у вези са позитивним законодавством Републике Србије и предлозима закона у процедури, информације пружене приликом посета). Од стране спољашњих корисника постављено је 23 захтева, од чега 17 од стране појединих грађана а 7 од стране институција, док су 3 упита поставили инострани корисници. Електронски каталог Библиотеке НСРС на дан 31.12.2016. садржи 8.765 библиографских јединица и претражив је преко сајта Народне библиотеке Србије (Виртуелна библиотека Србије - <http://www.vbs.rs/scripts/cobiss?ukaz=BASE&bno=70189&id=1519423266941625>). Редовно су обављани послови на организацији фонда библиотеке (разврставање и смештај библиотечке грађе, коричење службених гласила, издвајање вишкова публикација, пријем нових публикација). Такође, у читаоници Библиотеке у Дому Народне скупштине примљено је 195 посета. Библиотекари су учествовали у организацији 3 изложбе постављене у холу Народне скупштине.

У овом периоду истраживачи Библиотеке урадили су 6 компаративних истраживања и 30 информативних прегледа по захтеву народних посланика, одбора Народне скупштине и Кабинета Председника Народне скупштине. У наведеном периоду одговорено је на 81 захтев за информацијама Европског центра за парламентарна истраживања и документацију (ЕЦПИД), а постављена су 2 захтева за информацијама преко ЕЦПИД мреже парламентарних кореспондената.

Редовно су обављани послови реализације и ажурирања претплате на службена гласила (5 наслова), електронске базе прописа, дневне новине (15 наслова), недељнике (19 наслова) и стручне часописе (27 наслова).

Запослени у Библиотеци су учествовали у раду 5 семинара и конференција. Запослени у Библиотеци су учествовали у раду два уређивачка одбора билтена о раду Народне скупштине (Инфобил и Кворум), а такође и у раду Републичке изборне комисије.

Руководилац Сектора за законодавство

\_\_\_\_\_\_\_\_\_\_\_\_\_\_\_\_

 Радослав Вујовић,

 помоћник генералног секретара